Publication: Magyar Közlöny
Issue: MK-2010-131 (Year: 2010, Number: 131)
Era: contemporary
Section: általános szabályairól szóló 2006. évi XCVIII. törvény (a továbbiakban: Gyftv.) 12. § (3) és (5) bekezdésében az „az
Paragraph Index: 748

„41. § (1) Olyan településeken mûködõ vagy létesítendõ közforgalmú gyógyszertárat (gyógyszertárakat) mûködtetõ vállalkozás számára, ahol a település gyógyszerellátását kizárólag egy közforgalmú gyógyszertár biztosítja vagy biztosítaná, és már mûködõ közforgalmú gyógyszertár esetén annak meghatározott idõszakra vonatkozó gyógyszerforgalmazásból származó támogatott árréstömege – az ellátandó lakosságszám vagy a gyógyszertár földrajzi elhelyezkedése okán – hatékony és gazdaságos üzletmenet folytatása mellett sem éri el a járóbeteg-ellátás keretében rendelt gyógyszerek, gyógyászati segédeszközök és gyógyfürdõellátások árához nyújtott támogatások elszámolásáról és folyósításáról szóló kormányrendeletben (a továbbiakban: kormányrendelet) meghatározott mértéket, az állam a mindenkori éves költségvetési törvényben szereplõ, a 40. § b) pontja szerinti minisztérium fejezetében meghatározott elõirányzat erejéig a mûködõképesség fenntartásához naptári negyedévente mûködési célú támogatást nyújt. A támogatásban részesített vállalkozások nevét és a támogatás összegét a minisztérium a honlapján közzéteszi.

Source: https://magyarkozlony.hu/hivatalos-lapok/48bf671df0b29479427507de6940e6202e0d2d0d/dokumentumok/f4251638855b1a0d403960609edd41bf8e52e96b/letoltes